recursal/SuperWikiNEXT-32B huggingface dataset:
வரட்டுப்பள்ளம் அணை
**வரட்டுப்பள்ளம் அணை** மேற்குத் தொடர்ச்சி மலையின் அடிவாரத்தில் ஈரோடு மாவட்டத்தில் உள்ள அந்தியூரில் சுமார் 3000 ஏக்கர் பரப்பளவில் உள்ளது. 32 அடி கொள்ளளவு கொண்ட இந்த அணையில் உள்ள நீர் பாசனம் மற்றும் மீன் வளர்ப்பிற்கும், வன விலங்குகளின் தாகத்தை தீர்ப்பதற்கும் பயன்பட்டு வருகிறது. வரட்டுப்பள்ளம் அணைக்கு கல்மடுவு, கும்பரவாணி பள்ளம், வரட்டுப்பள்ளம் ஆகிய பள்ளங்கள் வழியாக நீர்வரத்து வருகிறது.

வரட்டுப்பள்ளம் அணை 1980-ஆம் ஆண்டு ஜனவரி 28-ஆம் தேதி திறந்து வைக்கப்பட்டது. வரட்டுப்பள்ளம் அணையானது மேற்கு தொடர்ச்சி மலையான பர்கூர் மலையிலிருந்து பாய்ந்து வரும் மழைநீரைத் தேக்கி வைத்து அந்தியுரைச் சுற்றி உள்ள விவசாய நிலங்களின் நீர் தேவையைப் பூர்த்தி செய்ய அமைக்கப்பட்டது. அணையின் மொத்த நீளம் 1.7 கி.மீ. அதிகபட்சமாக 17 மீ. உயரத்திற்கு நீரைத் தேக்கி வைக்க முடியும்.[] இந்த அணையால் பயன்பெறும் பாசனப்பரப்பு 2924 ஏக்கர்.

இந்த அணை மேற்குத் தொடர்ச்சி மலையின் அடிவாரத்தில் அமைந்துள்ளது. இந்த இடத்தில் இருந்து மலைப்பாதை தொடங்குகிறது. இந்த மலைப் பாதையில் தாமரைக்கரை, பர்கூர், தட்டக்கரை, கர்கேகண்டி வழியாக எளிதாக மைசூரை அடையலாம். ஆனால் சாலை சற்றே குறுகலானது.

மேற்கோள்கள்
-----------

1. ↑  "அந்தியூர் பகுதியில் கனமழை வரட்டுப்பள்ளம் அணை நீர்மட்டம் உயர்கிறது". 2013-09-02. 2013-09-03 அன்று மூலம் பரணிடப்பட்டது. 2014-04-16 அன்று பார்க்கப்பட்டது.
இயற்பியலில் ஒரு பொருளின் **நிலை ஆற்றல்** (potential energy) என்பது அப்பொருளின் நிலையைப் பொறுத்து அதனுள் அடங்கியுள்ள ஆற்றலைக் குறிக்கும்.

m திணிவுள்ள (தமிழக வழக்கு: திணிவு --> நிறை) ஒரு பொருள் h உயரத்தில் ஓய்வில் இருப்பின், தரையில் இருந்து அப்பொருளை h உயரத்திற்கு எடுத்துச் செல்வதற்காக செய்யப்பட்ட வேலை அப்பொருளின் நிலையாற்றல் ஆகும். இது அப்பொருளின் *புவியீர்ப்பு நிலையாற்றல்* என்றும் அழைக்கப்படும். அப்பொருள் தரையில் விழுந்தால் அதே அளவு ஆற்றலை நாம் அதிலிருந்து பெற முடியும்.

அப்பொருளை தரையில் இருந்து மேனோக்கித் தூக்குவதற்கு mg என்ற அதனுடைய எடையை எதிர்த்து வேலை செய்யப்படுகிறது.

பொருளின் மீது செய்யப்பட்ட வேலை:

{\displaystyle U\_{g}=-(-mg)h=mgh\,}
இங்கு,

*g* - புவியீர்ப்பு ஆர்முடுகல் (அண்ணளவாக 9.8 மீ/வி2 பூமியின் மேற்பரப்பில்).
எனவே நிலையாற்றல் = mgh ஆகும். இதன் அலகு எஸ்.ஐ. அலகுகளில் ஜூல் ஆகும்.

இச்சமன்பாட்டின்படி நிலையாற்றல் திணிவுக்கும் உயரத்திற்கும் நேர்விகித சமனாக உள்ளது. உதாரணமாக, இரண்டு ஒரே மாதிரியான பொருட்களை உயரே கொண்டு செல்ல, அல்லது ஒரே பொருளை இரண்டு மடங்கு உயரத்திற்கு கொண்டு செல்வதற்கு இரு மடங்கு ஆற்றல் தேவைப்படுகிறது.

இந்த "mgh" சமன்பாடு புவியீர்ப்பு ஆர்முடுகல், g, மாறாமல் இருக்கும் போது மட்டுமே பொருந்தும். புவியின் மேற்பரப்பில் அல்லது அதற்குக் கிட்டவாக இவ்வார்முடுகல் மாறாமல் இருக்கும். ஆனால், பூமியின் மேற்பரப்புக்கு மிக அதிக தூரத்தில் உள்ள ஒரு பொருளுக்கு, எ.கா: செய்மதி (தமிழக வழக்கில்-துணைக்கோள்), விண்கல் போன்றவற்றிற்கு, இச்சமன்பாடு பொருந்தாது.
**புலிச்சிங்கம்** அல்லது **வேயரிமா** (ஆங்கிலம்: Tigon) என்பது ஆண்புலியும் பெண்சிங்கமும் சேர்ந்த கலப்பினத்தில் பிறந்த பூனை இனத்தைச் சேர்ந்த பேரின விலங்காகும். இவ்வினம் லைட்டிகான் விலங்கைப்போல் ஒரு கலப்பின விலங்கு ஆகும். இதன் வளர்ச்சி அசுர தன்மை கொண்டதாக உள்ளது. இந்த விலங்கு உயிரின தோன்றலின் போது இருந்தவை அல்ல. 19ம் நூற்றாண்டுக்கும் 20ம் நூற்றாண்டிற்கும் இடைப்பட்ட காலத்தில் மனிதனின் ஆராய்ச்சியினால் கலப்பு இனமாக பிறந்த ஒரு விலங்கு. ஜெரார்டு ஐல்ஸ் என்பவர் மூன்று **டைகான்** இருந்ததாக குறிப்பிட்டுள்ளார். ஆனால் லிகர் பார்த்ததாக குறிப்பிடவில்லை.
**டைகான்** விலங்கைப் பார்த்தால் இரண்டு மரபணு மூலம் பிறந்தது என்று கண்டுபிடித்துவிட முடியும். ஏனெனில் இவை இரண்டு பெற்றோரின் குணங்களையும் வெளிப்படுத்தும் தன்னை கொண்டதாக உள்ளது.

கருவுற்றல்
----------

ஜெர்மனி நாட்டின் மாநிலமான பவேரியாவின் தலைநகரான மீனிக் என்ற இடத்தில் உள்ள கெல்லாப்ரான் (Hellabrunn Zoo) மிருக காட்சிசாலையில் 1943ம் ஆண்டு கருச்சேர்க்கை வெற்றிகரமாக நடந்தது. இங்கு பெண் குட்டி சுகாதாரமாக பிறந்தது.

ஆஸ்திரேலியாவின் கான்பரா அருகில் உள்ள மிருக காட்சிசாலையில் **டைகான்**

மேற்கோள்கள்
-----------

1. ↑  Liger. snopes.com. Retrieved on 2013-09-17.
2. ↑  Questions about Animals பரணிடப்பட்டது 2014-03-01 at the வந்தவழி இயந்திரம். Gk12.iastate.edu. Retrieved on 2013-09-17.
3. ↑  Liger. Basically the coolest animal ever. Bred for their skills in magic
[*தொடர்பிழந்த இணைப்பு*]. iam.colum.edu
4. ↑  Techné v6n3 – Patenting and Transgenic Organisms: A Philosophical Exploration. Scholar.lib.vt.edu. Retrieved on 2013-09-17.
5. ↑  Guggisberg, C. A. W. (1975) *Wild Cats of the World*, Taplinger Pub. ISBN 0-7950-0128-2

மேலும் பார்க்க
--------------

* சிங்கப்புலி (விலங்கு)

புற இணைப்புகள்
--------------

* Detailed Information of hybrid big cats.
**மார்செல் புரூஸ்ட்** (*Marcel Proust*) எனச் சுருக்கமாக அழைக்கப்பட்ட **வலன்டீன் லீயிஸ் ஜார்ஜஸ் இயுஜீன் மார்செல் புரூஸ்ட்** (10 ஜூலை 1871 – 18 நவம்பர் 1922) ஒரு பிரெஞ்சு எழுத்தாளரும், கட்டுரையாளரும், திறனாய்வாளரும் ஆவார். *இழந்த நேரத்தைத் தேடல்* (பிரெஞ்சு மொழி: À la recherche du temps perdu) என்னும் தன்கதை கலந்த புதினத்தை எழுதியவராக இவர் பெரிதும் அறியப்பட்டவர். இருபதாம் நூற்றாண்டின் சிறந்த புனைகதைகளுள் ஒன்றாகக் கருதப்படும் இது 1913 தொடக்கம் 1927 வரையான காலப் பகுதியில் ஏழு பகுதிகளாக வெளிவந்தது.

தாக்கங்கள்
----------

செயிண்ட்-சைமன், பிராண்டோம், ஹொனோரே டி பால்சக், சார்லஸ் போட்லர், அனதோலே பிரான்ஸ், ஹென்றி பேர்க்சன், பியோடோர் டொஸ்டோவ்ஸ்கி, ஜான் ரஸ்க்கின், லியோ டால்ஸ்டாய், ஆர்தர் ஷோப்பன்ஹவர், ஸ்டெண்டால், வில்லியம் ஷேக்ஸ்பியர்

பின்பற்றுவோர்
-------------

அஹ்மெட் அல்தான், ஜான் பான்வில்லி, சாமுவேல் பெக்கெட், ஜான் காக்டோ, கிரகாம் கிரீன், ஜாக் கெருவாக், நகுயிப் மஹ்பூஸ், மனுவேல் முஜிக்கா லைனெஸ், ஐரிஸ் முர்டோக், விளாமிடிர் நபோக்கோவ், ஆர்ஹான் பாமுக், ட்ரூமன் கப்போட், எட்மண்ட் வைட், வெர்ஜீனியா வூல்ப்.
|  |
| --- |
| 
**இக் கட்டுரை  மேலைநாட்டுக் கட்டிடக்கலை வரலாற்றுத் தொடரின் ஒரு பகுதியாகும்.** |
| புதியகற்காலக் கட்டிடக்கலை |
| பண்டை எகிப்தியக் கட்டிடக்கலை |
| சுமேரியக் கட்டிடக்கலை |
| செந்நெறிக்காலக் கட்டிடக்கலை |
| பண்டைக் கிரேக்கக் கட்டிடக்கலை |
| பண்டை உரோமன் கட்டிடக்கலை |
| மத்தியகாலக் கட்டிடக்கலை |
| பைசண்டைன் கட்டிடக்கலை |
| ரோமனெஸ்க் கட்டிடக்கலை |
| கோதிக் கட்டிடக்கலை |
| மறுமலர்ச்சிக் கட்டிடக்கலை |
| பரோக் கட்டிடக்கலை |
| புதியசெந்நெறிக்காலக் கட்டிடக்கலை |
| நவீன கட்டிடக்கலை |
| Postmodern architecture |
| Critical Regionalism |
|  |
| தொடர்பான கட்டுரைகள் |
|  |
| கட்டத்தைத் தொகுக்கவும் |

**செந்நெறிக்காலக் கட்டிடக்கலை** என்பது பண்டைக்காலக் கிரேக்க மற்றும் ரோமர் காலக் கட்டிடக்கலைகளைக் குறிக்கும் ஒரு தொடராகும். செந்நெறிக்காலம், பாரசீகப் போர்க் காலம் (கிமு 490-479) தொடங்கி கிபி 500 ஆம் ஆண்டில் ரோமப் பேரரசு வீழ்ச்சியடைந்த காலப்பகுதிவரை எனக் கருதப்படுகிறது. இச் செந்நெறிக்காலக் கட்டிடக்கலை, கட்டிடக்கலை வரலாற்றில் அதிகமான செல்வாக்குச் செலுத்திய ஒன்று எனலாம். இக் காலக் கட்டிடக்கலையின் அடிப்படையான கூறு, கட்டிடக்கலை ஒழுங்குகள் ஆகும். கிரேக்கக் கட்டிடக்கலையில் மூன்று வகையான ஒழுங்குகள் பயன்பாட்டில் இருந்தன. இவை டொறிய ஒழுங்கு, அயனிய ஒழுங்கு, கொறிந்திய ஒழுங்கு என்பனவாகும். ரோமர் காலத்தில் மேலும் புதிய இரண்டு ஒழுங்குகள் அறிமுகப்படுத்தப்பட்டன. இவை தஸ்கன் ஒழுங்கு, கூட்டு ஒழுங்கு என்பன. எனினும் இவை கிரேக்க ஒழுங்குகளான டொறிய மற்றும் கொறிந்திய ஒழுங்குகளின் வேறுபாடுகள் ஆகும்.

கிரேக்கக் கட்டிடக்கலை சிறப்பாக தூண்களையும், வளைகளையும் கொண்ட அமைப்பு முறையிலானது. ரோமர் தமது கட்டிடங்களில் வளைவுகளைப் (arch) பயன்படுத்தி அதன் பயன்பாட்டை முழுமையாக்கினர். அத்துடன் வளைவின் அமைப்பு முறையைப் பயன்படுத்தி வளைகூரை, குவிமாடம் ஆகிய கட்டிடக் கூறுகளையும் அறிமுகப்படுத்தினர்.

மேற்கோள்கள்
-----------

1. ↑  Classical architecture
**தேச. மங்கையர்க்கரசி** (பிறப்பு: 19 மே 1984) தமிழ்நாட்டின் தமிழ் இலக்கிய, சமயச் சொற்பொழிவாளர்.

வாழ்க்கைச் சுருக்கம்
--------------------

தேச. மங்கையர்க்கரசி தேவி சண்முகம், பாக்கியலட்சுமி ஆகியோருக்கு மதுரையில் பிறந்தவர். இவருக்கு ஒரு சகோதரியும், ஒரு சகோதரரும் உண்டு. எட்டாவது வகுப்பு வரை மதுரையில் தெப்பக்குளத்தில் அமைந்துள்ள ரோசரி சர்ச் பள்ளியிலும், பின்னர் மதுரையில் உள்ள ஈ. வே. ரா நாகம்மை பள்ளியிலும் படித்தார். மதுரை காமராசர் பல்கலைக்கழகத்தில் அஞ்சல் வழிக் கல்வி மூலம் இளநிலை (தமிழ் இலக்கியம்) பயின்று பட்டம் பெற்றார். தமிழ், தெலுங்கு மற்றும் மலையாள மொழிகள் இவருக்கு தெரியும்.

இலக்கியப் பணி
-------------

தந்தையின் ஊக்குவிப்பில் மேடைகளில் இலக்கியச் சொற்பொழிவாற்றத் தொடங்கினார். திருக்குறள், தேவாரம், திருவாசகம் மற்றும் பிற தமிழ்ப் பாயிரங்களில் புலமை பெற்றார். கர்நாடக சங்கீதம் முறைப்படி கற்றுக் கொண்ட இவர் பரதநாட்டியக் கலையிலும் தேர்ச்சி பெற்றார்.

இலண்டன், இலங்கை, சிங்கப்பூர், மலேசியா, சுவிட்சர்லாந்து, மொரீசியசு போன்ற நாடுகளில் இலக்கிய உரைகள் ஆற்றியுள்ளார். இவரது இலக்கியச் சொற்பொழிவுகள் 12 குறுந்தகடுகளாக வெளிவந்துள்ளன.

எழுதிய நூல்கள்
--------------

1. இந்து மதம் என்ன சொல்கிறது?
2. நூறு ஆண்டுகள் இன்பச் சுற்றுலா

விருதுகளும், பட்டங்களும்
------------------------

* கலைமாமணி, பெப்ரவரி 13, 2011
* *கிருபானந்தவாணி* எனும் பட்டம்

உசாத்துணை
---------

வெளி இணைப்புகள்
---------------

* "கலைமாமணி" தேச.மங்கையர்க்கரசி
[*தொடர்பிழந்த இணைப்பு*]
```
எச்.ஐ.வி நோய்த்தொற்றைக் கட்டுப்படுத்தும் முயற்சியில் பல வைரஸ் தடுப்பு மருந்துகள் பயன்படுத்தப்படுகிறது.எச்.ஐ.வி. வைரஸின் வாழ்க்கைச் சுழற்சியின் வெவ்வேறு நிலைகளில் செயல்படும் பல வகையான ஆன்டிரெண்ட்ரோவைரல் முகவர்கள் உள்ளன. பல்வேறு வைரஸ் இலக்குகளில் செயல்படும் பல மருந்துகளின் பயன்பாடு மிகவும் செயல்திறன் வாய்ந்த ஆன்டிரெண்ட்ரோவைரல் தெரபி (HAART) என அறியப்படுகிறது.இந்த ஆன்டிரெண்ட்ரோவைரல் தெரபி எச்.ஐ.வி நோயாளியின் மொத்த வைரல் சுமையை  குறைக்கிறது இதனால்  நோயெதிர்ப்பு சக்தி அதிகரிக்கிறது, சந்தர்ப்பவாத நோய்த்தொற்றுகளை தடுக்கிறது இதனால் இறப்பு விகிதம் குறைகிறது. உலகின் பல பகுதிகளில் இந்த சிகிட்சை முறை பயன்படுத்தபட்டு வருகிறது.  எச்.ஐ.வி நோய்த்தொற்று உள்ள்வர்கள் எயிட்ஸ் நோயாளிகளாக மாறுவதை இது தடுக்கிறது.ஆன்டிரெண்ட்ரோவைரல் தெரபி மூலம் 2010 ல் மட்டும் 700000    பேற்  மறு வாழ்வு பெற்றுள்ளனர். அமெரிக்க சுகாதாரத் துறை  ம்ற்றும் உலக சுகாதார நிறுவனம் இரண்டும் எச்.ஐ.வி யோடு வாழும் நோயாளிகளுக்கு ஆன்டிரெண்ட்ரோவைரல் தெரபி அளிக்க பரிந்துரை செய்தது.  மாவட்ட மருத்துவமனைகளில் இதற்காக ஏ.ஆர்.டி மையங்கள் செயல்படுக்னி்றன.
```

1. ↑  Moore, RD; Chaisson, RE (October 1, 1999). "Natural history of HIV infection in the era of combination antiretroviral therapy". AIDS. 13 (14): 1933–42. PubMed. doi:10.1097/00002030-199910010-00017.
2. ↑  ^ Fauci, AS (25 July 2012). "Toward an AIDS-free generation". JAMA. 308 (4): 343. doi:10.1001/jama.2012.8142.
3. ↑  Jump up to: a b c "Guidelines: HIV". World Health Organization. Retrieved 2015-10-27.
**எய்னார் எர்ட்சுபிரங்கு (Ejnar Hertzsprung)** (டேனிய பலுக்கல்: [ɑjnɐ ˈhæɐ̯d̥sb̥ʁɔŋ], 8 அக்தோபர் 1873 – 21 அக்தோபர் 1967ரொரு டேனிய வேதியியலாளரும் வானியலாளரும் ஆவார். இவர் டென்மார்க்கில் உள்ள கோப்பனேகனில் பிறந்தார் 1911–1913 காலகட்டத்தில் இவரும் என்றி நோரிசு இரசலும் இணைந்து எர்ட்சுபிரங்கு-இரசல் விளக்கப்படத்தை உருவாக்கினர்.
ளைவர் 1913 இல் பல செபீடு மாறியல்பு விண்மீன்களிந்தொலைவுகலை புள்ளியிய்ல் இடமாறு தோற்றப்பிழைவழி மதிப்பிட்டார். இதன்வழி இவரால் என்றியேட்ட இலீவிட் கண்டறிந்த செபீடு அலைவுநேரத்துக்கும் ஒளிர்மைக்கும் இடையில் உள்ள உறவை அலவுமதிப்பீடு செய்யமுடிந்தது. இதில் இவர் எழுதும்போது ஒருபிழை செய்ய நேர்ந்துள்ளது. இதனால் விண்மீன்களின் தொலைவு பத்து மடங்கு குறுகிவிட்ட்து. இந்த உறவைப் பயன்படுத்தி இவர் மெகல்லானிக் முகிலின் தொலைவை மதிப்பிட்டார். இவர் 1919 முதல் 1946 வரை நெதர்லாந்தில் உள்ள ]] இலெய்டன் வான்கானகத்தில் பணிபுரிந்தார். அங்கு 1937 முதல் இயக்குநர்ரஆகவும் இருந்தார். ஜெர்ரார்டு குயூப்பர் இவரிடம் பட்டப்படிப்பு மாணவர்களில் ஒருவராவார்.

வானியலுக்கான இவரது மாபெரும் பங்களிப்பு வின்மீன்கலின் வகைபாட்டை உருவாவாக்கி, வளர்ச்சிக் கட்டங்களை ஒளிர்மை, கதிர்நிரல் வகைகளாகப் பிரித்ததாகும். எர்ட்சுபிரங்கு-இரசல் விளக்கப்படம் என வழங்கும் இதைப் விண்மீன் வகைகளையும் விண்மீன் படிமலர்ச்சியையும் விளக்கும் வகைபாட்டு அமைப்பாக தொடர்ந்து வானியலார் பயன்படுத்தி வருகின்றனர். இவர் இரு குறுங்கோல்ௐஅலையும்கன்டுபிடித்தார். இவற்றில் 1627 இவார் எனும் அமோர்வகை குறுங்கோளும் அடங்கும். இவரது மனைவியாரான என்றியேட்டா (1881–1956) டச்சு வானியலார் யாகோபசு காப்தேயன் அவர்களின் மகள் ஆவார். இவர் 1967 இல் உரோசுகில்டேவில் இறந்தார். The asteroid 1693 Hertzsprung was named in his honour.

கண்டுபிடித்த குறுங்கோள்கள்
--------------------------

* 1627 இவார் (25 செப்டம்பர் 1929)
* 1702 கலாகரி (7 ஜூலை 1924)

தகைமைகள்
--------

விருதுகள்
* அரசு வானியல் கழகப் பொற்பதக்கம், 1929
* புரூசு பதக்கம், 1937

இவர் பெயர் இடப்பட்டவை
* நிலா மொத்தல் குழிப்பள்ளம் *எர்ட்சுபிரங்கு*
* முதன்மைப் பட்டைக் குறுங்கோள் 169 எர்ட்சுபிரங்கு

தகவல் வாயில்கள்
---------------

* *Sky & Telescope*, January, 1968, Sky Publishing Corporation, Cambridge

மேற்கோள்கள்
-----------

1. ↑  Hertzsprung, E. "Über die räumliche Verteilung der Veränderlichen vom δ Cephei-Typus." *Astronomischen Nachrichten*, 196 p. 201–210 (1913)
2. ↑  Schmadel, Lutz D. (2003). *Dictionary of Minor Planet Names – (1627) Ivar*. Springer Berlin Heidelberg. பக். 129. பன்னாட்டுத் தரப்புத்தக எண்:978-3-540-29925-7.. பார்த்த நாள்: 1 November 2015.
3. ↑  Schmadel, Lutz D. (2003). *Dictionary of Minor Planet Names – (1693) Hertzsprung*. Springer Berlin Heidelberg. பக். 135. பன்னாட்டுத் தரப்புத்தக எண்:978-3-540-29925-7.. பார்த்த நாள்: 1 November 2015.

வெளி இணைப்புகள்
---------------

* Bruce Medal page
* Awarding of Bruce Medal: PASP **49** (1937) 65
* Awarding of RAS gold medal: MNRAS **89** (1929) 404
**திரிபுரி தேசியம் (Tripuri nationalism)** என்பது திரிபுரி மக்களின் தன்னாட்சி உரிமையை ஆதரிக்கும் ஒரு கருத்தியல் ஆகும். இந்தப் பகுதியின் பூர்வ பழங்குடி மக்கள் திபத்திய பர்மிய பழங்குடி மக்களாவர். இப்பகுதியில் உள்ள பழங்குடி மக்களே திரிபுரா சுதேச சமஸ்தான பகுதியின் பெரும்பான்மை மக்களாக இருந்தனர். ஆனால் இது 1949 இல் திரிபுரா மாநிலமாக இந்தியாவில் இணைந்தத பிறகு மாறியது, இதன் பின்னர், இந்த மாநிலத்தில் வங்காளிகளின் பெருமளவிலான குடியேற்றத்தின் காரணமாக, பூர்வீக திரிபுரி மக்கள் எண்ணிக்கை 30% ஆக குறைந்து தங்கள் தாயகத்தில் சிறுபான்மையினராக குறைந்து போயினர்.

இந்த பிரச்சினை பல ஆயுதம் ஏந்திய எழுச்சிகள் மற்றும்  பயங்கரவாத நடவடிக்கைகளுக்கு வழிவகுத்துள்ளது. 1950 இல் இந்தியக் குடியரசில் திரிபுரா இராச்சியம் இணைவதை தடுக்க முயன்று ஒரு கலகம் ஏற்பட்டது, மேலும் 1980கள் முதல் 2000 ஆம் ஆண்டுகளில் ஆயுத மோதல்கள் தொடர்ந்து வெடித்தன. 1989 ஆம் ஆண்டு முதல், திரிபுரா தேசிய விடுதலை முன்னணி (என்எல்எஃப்டி) மற்றும் திரிபுரா புலிப்படை (ATTF) ஆகியவற்றின் தலைமையில் ஆயுதக் கிளர்ச்சிகள் நடத்தப்பட்டன. வங்காளிகள் தங்களுக்கு சொந்தமாக ஐக்கிய வங்காளி விடுதலை புலிகள் முன்னணி (UBLTF) போன்ற படைகளை அமைத்து அதன் மூலம் பதிலடி கொடுத்தனர், இதன் மூலம் 2000 பழங்குடி கிராமங்களை அழிக்கப்பட்டன.

உலகில் பத்து தீவிரமான தீவிரவாத குழுக்களில் ஒன்றாக பயங்கரவாதத்தை தடுக்கும் தேசிய நினைவு நிறுவகம் திரிபுரா தேசிய விடுதலை முன்னணியை வகைப்படுத்தியுள்ளது, மேலும் தங்கள் மக்களை கட்டாயப்படுத்தி கிறித்துவத்துக்கு மாற்றுவதாக குற்றம் சாட்டப்பட்டுள்ளது.

போராளிகளின் நடவடிக்கை உச்சம்பெற்ற 2000 ஆண்டில் பயங்கரவாதத்தால் 514 இறப்புகள் நிகழந்தன. 2012 ஆம் ஆண்டுக்குள், கிளர்ச்சிகளை அரசு பாதுகாப்பு நடவடிக்கைகளாலும், சரணடைந்தவர்களிடம் பேச்சுவார்த்தை நடத்தியும் அதிகாரிகளால் கட்டுப்பாட்டிற்குள் கொண்டு வரப்பட்டன.

அமைப்புகளும் ஆயுதக் குழுக்களும்
-------------------------------

திரிபுரி அரசியல் அமைப்புகள் மற்றும் போராளிக் குழுக்கள் பின்வருமாறு:

* திரிபுரா புலிப்படை
* Indigenous Nationalist Party of Tripura
* இண்டிஜெனஸ் பீப்ப்ள்ஸ் ஃப்ரண்ட் ஆஃப் திரிபுரா
* National Liberation Front of Tripura
* National Socialist Party of Tripura
* Tripura Janganotantrik Morcha
* Tripura National Volunteers
* Tripura Peoples Democratic Front
* Tripura Tribal National Conference
* Tripura Tribal National Council
* Tripura Tribal Students' Federation
* Tripura Upajati Juba Samiti
* Tripura Upjati Karmachari Samiti

மேற்கோள்கள்
-----------

1. ↑  Bhattacharyya, Harihar (1989). "The Emergence of Tripuri Nationalism, 1948-50". *South Asia Research* **9** (1): 54–71. doi:10.1177/026272808900900104.
2. ↑  கூகுள் புத்தகங்களில் *Peace Processes and Peace Accords*
3. ↑  "National Liberation Front of Tripura". *South Asia Terrorism Portal*.
4. ↑  "All Tripura Tiger Force". *South Asia Terrorism Portal*.
5. ↑  "Constitution of The National Liberation Front Of Tripura". *South Asia Terrorism Portal*.
6. ↑  "India: Tripura Terror Assessment For Year 2013 – Analysis". *Eurasia Review*. December 11, 2012.

வெளி இணைப்புகள்
---------------

* "Assessment for Tripuras in India". *Minorities at Risk Project*.
* "Tripura Assessment". *South Asia Terrorism Portal*.
**திரிம்பகம்** (Trimbak) என்பது ஒரு நகரமாகும். நகராட்சி அமைப்பான இது இந்திய மாநிலமான மகாராட்டிராவில் நாசிக் மாவட்டத்தில் அமைந்துள்ளது. புகழ்பெற்ற திரிம்பகேஸ்வர் சிவன் கோயில் இங்கு அமைந்துள்ளது. இது பன்னிரண்டு சோதிர்லிங்கங்களில் ஒன்றாகும். இங்கு மகாராட்டிராவின் திரிம்பகேஸ்வரில் இந்து பரம்பரை பதிவேடுகள் வைக்கப்பட்டுள்ளன. புனித கோதாவரி ஆற்றின் தோற்றம் திரிம்பகத்திற்கு அருகில் உள்ளது. 

நாசிக் மாவட்டத்தில் சிம்மகஸ்த கும்ப மேளா முதலில் திரிம்பகத்தில் நடைபெற்றது. ஆனால் 1789 ஆம் ஆண்டு வைணவர்களுக்கும் சைவர்களுக்கும் இடையில் நடந்த மோதலுக்கு முன்னதாக, மராட்டிய பேஷ்வா கும்பமேளாவில் வைணவர்கள் குளிக்கும் இடத்தை நாசிக் நகரில் ராம்குண்டம் என்ற இடத்திற்கு மாற்றினார்.  திரியம்பகத்தை கும்பமேளாவின் சரியான இடமாக சைவர்கள் தொடர்ந்து கருதுகின்றனர்.

நிலவியல்
--------

திரிம்பகம் 19.56 ° வடக்கிலும் 73.32 ° கிழக்கிலும் அமைந்துள்ளது.  இது சராசரியாக 720 மீட்டர் உயரத்தில் உள்ளது. (2362 அடி).

புள்ளிவிவரங்கள்
---------------

2011 இந்திய மக்கள் தொகை கணக்கெடுப்பின்படி, திரிம்பகத்தின் மக்கள் தொகை 12,056 பேராகும். ஆண்கள் மக்கள் தொகையில் 51 சதவீதமும், பெண்கள் 49 சதவீதமும் இருக்கின்றனர். திரியம்பகம் சராசரியாக 89.61 சதவீதம் கல்வியறிவு விகிதத்தைக் கொண்டுள்ளது: ஆண் கல்வியறிவு 94.12 சதவீதமும், மற்றும் பெண் கல்வியறிவு 84.88 சதவீதமும் ஆகும். திரிம்பகத்தின், மக்கள் தொகையில் 11.10 சதவீதம் பேர் % 6 வயதுக்குட்பட்டவர்கள் ஆவார்.

வரலாறு
------

ஒரு நகரம் நிர்மானிக்கப்பட்டு, பின்னர் இது திரிம்பகேஸ்வர் என பிரபலமானது. பேஷ்வாக்களின் ஆட்சி காலத்தில் நானா சாகேப் பேஷ்வா திரிம்பகேஸ்வர் கோவிலைக் கட்டுமாறு அறிவுறுத்தியதுடன், திரிம்பகேஸ்வர் நகரத்தை உருவாக்கி அழகுபடுத்தினார். 

**நீல மணி** - இங்கிருந்த ஒரு பெரிய நீல வைரத்திற்கு, நாசக் வைரம் என்று பெயரிடப்பட்டது. இது திரிம்பகேஸ்வர் கோயிலை அலங்கரித்தது. பாஜிராவ் பேஷ்வாவிலிருந்து இந்த வைரத்தை ஜே. பிரிக்ஸ் என்ற ஆங்கில கர்னல் எடுத்துச் சென்றதாக அறியப்படுகிறது. பின்னர், பிரிக்ஸ் வைரத்தை பிரான்சிஸ் ராவ்டன்-ஹேஸ்டிங்ஸுக்கு வழங்கினார். அது பின்னர் இங்கிலாந்து சென்றது.

குறிப்பு
--------

1. ↑  District Census Handbook: Nashik
2. ↑  James G. Lochtefeld (2008). "The Kumbha Mela festival processions". in Knut A. Jacobsen. *South Asian Religions on Display: Religious Processions in South Asia and in the Diaspora*. Routledge. பக். 33. .
3. ↑  Vaishali Balajiwale. "Project Trimbak, not Nashik, as the place for Kumbh: Shaiva akhadas".
4. ↑  Falling Rain Genomics, Inc - Trimbak
**புலிச்சுறா** (*Galeocerdo cuvier*) என்பது கடலில் வாழக்கூடிய மீன் இனங்களில் ஒன்றாகும். *கலியோசெர்தோ* (வழுவன்சுறா) குடும்பத்தில் எஞ்சியிருக்கக்கூடிய ஒரே சுறா இனம் இதுவாகும். பொதுவாக "*கடல் புலி*" என்று அழைக்கப்படுகிறது. ஒப்பீட்டளவில் பெரிய கொன்றுண்ணிகளான இவற்றில், பெண் புலிச்சுறாக்கள் ஐந்து (5) மீட்டர் (16 அடி 5 அங்குலம்) நீளம் வரை வளரக்கூடியவை. பொதுவாக இவை மிதவெப்பமண்டலம் மற்றும் வெப்ப மண்டல நீரில், குறிப்பாக மத்திய பசுபிக் தீவுகளைச் சுற்றியுள்ள பகுதிகளில் காணப்படுகின்றன. இதன் உடலில் காணப்படும் ஆழ்ந்த கோடுகள் புலியின் தோலினை ஒத்திருப்பதால் இது *புலிச்சுறா* என அழைக்கப்படுகிறது. இந்த ஆழ்கோடுகள் சுறா முதிர்ச்சியடைந்த பின் மங்கி விடுகின்றன.

உணவு முறை
---------

புலிச்சுறாக்கள் பெரும்பாலும் இரவுநேரத்தில் தனித்து வேட்டையாடுகின்றன. மற்ற வகைச் சுறாக்களைக் காட்டிலும் பரவலான உணவு வகைகளைக் கொண்டுள்ளன. ஓடுடைய கணுக்காலிகள், மீன்கள், சீல்கள், பறவைகள், பீலிக்கணவாய்கள், ஆமைகள், கடற்பாம்புகள், ஓங்கில்கள், இன்னும் பிற சிறிய சுறாக்கள் எனப் பல கடல்வாழ் உயிரினங்களை உணவாக்கி கொள்கின்றன. அதுமட்டுமல்லாமல் மனிதனால் உருவாக்கப்பட்ட உண்ணவியலாத செயற்கைப் பொருட்களான வண்டிச் சக்கரத்திலுள்ள உருளிப்பட்டை உள்ளிட்ட குப்பைப் பொருட்களையும் கடித்து உண்டு விடுகின்றன. எனவே இவற்றுக்குக் *குப்பைத்தின்னி* என்ற பெயரும் உள்ளது. இவை உணவுச் சங்கிலியில் முதன்மையான இடத்தில் இருந்தாலும், சில வேளைகளில் கொலைகாரத் திமிங்கலங்களால் உணவாகக் கொள்ளப்படுவதும் உண்டு. சீனா மற்றும் தென்கிழக்காசியாவில் அருந்தப்படும் சுறாத் துடுப்பு வடிச்சாறு தயாரிக்கப் பயன்படும் இவற்றின் துடுப்புகளுக்காகப் பெருமளவில் வேட்டையாடப்படுகின்றன. இவை அச்சுறு நிலையை அண்மித்த இனம் என்று வகைப்படுத்தப்பட்டுள்ளன.

மனிதர்களுக்கு எதிரான பதிவுசெய்யப்பட்ட ஆபத்தான தாக்குதல்களில் வெள்ளைச் சுறாக்களுக்கு அடுத்தபடியாக இவை இரண்டாவது இடத்தில் உள்ளன. ஆனாலும், இவ்வகை நிகழ்வுகள் அரிதாகவே நிகழ்கின்றன.

உள்ளமைப்பியல்
-------------

### பற்கள்

இரையின் சதையை வெட்டி அறுக்கும் வகையிலமைந்த புலிச்சுறாவின் அரம்ப முனைப் பற்கள்
புலிச்சுறாவில், இரையைப் பற்றிக்கொள்ள கூரான கீழ்வரிசைப் பற்களும், இரையின் சதைகளைக் கிழிக்க முக்கோண வடிவ அரம்ப முனை மேல் வரிசைப் பற்களும் காணப்படுகின்றன.

* புலிச்சுறாவின் தாடைபுலிச்சுறாவின் தாடை
* விரிந்த நிலையில்விரிந்த நிலையில்
* மேல் பற்கள்மேல் பற்கள்
* கீழ் பற்கள்கீழ் பற்கள்

மேற்கோள்கள்
-----------

1. 1 2  Ferreira, L.C.; Simpfendorfer, C. (2019). "*Galeocerdo cuvier*". *IUCN Red List of Threatened Species* **2019**: e.T39378A2913541. doi:10.2305/IUCN.UK.2019-1.RLTS.T39378A2913541.en.. பார்த்த நாள்: 19 November 2021.
2. ↑  "ITIS Report – *Galeocerdo cuvier*". *Integrated Taxonomic Information System!*. 30 December 2015 அன்று பார்க்கப்பட்டது.
3. ↑  name=SharkInfo
4. ↑
5. ↑  "Incredible moment killer whales hunt and kill a tiger shark". *Daily Mail*.
6. ↑  Knickle, Craig (8 May 2017). "Tiger Shark Biological Profile". Florida Museum of Natural History Ichthyology Department. 2020-07-19 அன்று மூலதளத்திலிருந்து பரணிடப்பட்டது எடுக்கப்பட்டது. 2020-07-20 அன்று பார்க்கப்பட்டது.
7. ↑  "Yearly Worldwide Shark Attack Summary". *floridamuseum.ufl.edu*. 2021-06-11 அன்று மூலதளத்திலிருந்து பரணிடப்பட்டது எடுக்கப்பட்டது. 2021-06-11 அன்று பார்க்கப்பட்டது.
**புலிகுத்தி பட்டான்** என்பது புலியிடமிருந்து ஆடுமாடு போன்ற கால்நடைகளை காக்க போராடி இறந்த வீரரை குறிப்பதாகும். இவ்வாறு இறந்த வீரர்களுக்கு நடுகல் எடுத்து வழிபடும் வழக்கம் இருந்துள்ளது. இந்த நடுகல்லினை 'புலிகுத்தி பட்டான் நடுகல்' என அழைக்கின்றனர்.

தெய்வமாக வணங்குதல்
------------------

பல்வேறு இடங்களில் புலிகுத்தி இறந்த வீரரை குல தெய்வமாக வணங்கும் வழக்கம் இருக்கிறது. நாமக்கல் மாவட்டம் கொல்லிமலை மலை மீது அமைந்துள்ள மாசி பெரியசாமி ஒரு உதாரணமாகும்.

* செங்கமாரி புலிகுத்திஅம்மன் கோயில் - தமிழ்நாட்டில் புதுக்கோட்டை மாவட்டம், செங்கமாரி என்னும் ஊரில் அமைந்துள்ளது.
* புலிகுத்தி கருப்பு சாமி
* புலிகுத்தி பெரியசாமி
* புலிகுத்தி சீரங்கன்

சொல்லிலக்கணம்
-------------

புலிகுத்தி - புலி தாக்கி
பட்டான் - இறந்துபட்டான் என்பதன் சுருக்கம்.

புலிகுத்தி நாணயம்
-----------------

புலிகுத்தி நாணயத்தின் முன்புறம், ஒரு வீரன் காலை மடக்கிய நிலையில், தன்னை நோக்கி பாயும் புலியை எதிர்த்து சண்டை போட்டு, அதன் வயிற்றுக்குள் கத்தியை பாய்ச்சும் காட்சி உள்ளது. நாணயத்தின் பின்புறத்தில், நடுவில் ஒரு குத்துவாள், அதன் மேலும் கீழும், ’ராம ரா’ என, நாகரி வடிவில், எழுதப்பட்டு உள்ளது. வீரனின் வீரத்தை போற்றவோ, முன்பே இறந்து வழிபடும் தெய்வமாக மாறிய, ஒரு புலிகுத்தியின் நினைவாகவோ, இந்த நாணயத்தை, தஞ்சையை ஆண்ட மன்னர்கள், வெளியிட்டு இருக்கலாம் என அறிஞர்கள் கூறுகின்றனர்.

தமிழகத்தில் புலிகுத்தி பட்டான் நடுகற்கள்
----------------------------------------

* மதுரை மாவட்டம் செக்கானூரணி அருகே எஸ்.பெருமாள்பட்டியில் புலிகுத்திபட்டான் நடுகல்
* ஈரோடு மாவட்டம், காஞ்சிக்கோவிலில் உள்ள, சீதேவி அம்மன் கோவில் பிரகாரத்தில், புலிகுத்தி கல் உள்ளது.
* ஈரோடு மாவட்டம் சத்தியமங்கலத்திற்கு அருகே கொளத்தூர் கிராமத்தில் 15 ஆம் நூற்றாண்டை சேர்ந்த புலிக்குத்தி நடுகல் கண்டுபிடிக்கப்பட்டுள்ளது.
* வேலூர் மாவட்டம் ஜோலார்பேட்டை மலையமான் கோயில் அருகே புலிகுத்திகல் உள்ளது.
* சேலம் மாவட்டம் அறுநூற்று மலை பகுதியில் புலிகுத்தி வீரன் நடுகற்கள் உள்ளன.
* சேலம் நகர் அம்மாப்பேட்டை சாலையில் புலிகுத்தி வீரன் நடுகல் உள்ளது.

புலிகுத்தி பெயர்
----------------

புலியுடன் மோதி உயிர்விடும் வீரனின் சந்ததியினர், புலிகுத்தி என்ற சிறப்பு பெயரை, தங்கள் பெயரின் முன் சேர்த்து உள்ளனர்

திரைத்துறையில்
--------------

2021 இல் எம். முத்தையா இயக்கத்தில் புலிகுத்தி பாண்டி என்ற திரைப்படம் வெளியானது. இத்திரைப்படத்தின் தலைப்பில் புலிகுத்தி பாண்டி என்று இருந்தாலும், உள்ளடகத்தில் புலியால் இறந்த வீரன் குறித்த கதை இடம்பெறவில்லை. மதுரை மாவட்டத்தில் புலிகுத்தி பாண்டி, புலிகுத்தி கருப்பு சாமி என புலிகுத்தி வீரர்களை சிறு தெய்வங்களாக வணங்கி தங்கள் குழந்தைகளுக்கு பெயரிடும் முறைக்கு சான்றாக இத்திரைப்பட பெயர் இடம்பெற்றது.

ஆதாரங்கள்
---------

1. 1 2  "குடிமக்களை பெருமைப்படுத்தும் புலிகுத்தி நாணயம் கண்டுபிடிப்பு". *Dinamalar*. 30 ஜன. 2017. Check date values in: `|date=` (உதவி)
2. ↑  மலர், மாலை (10 ஜூன், 2022). "புலிகுத்தி பட்டான் கல் கண்டெடுப்பு". *www.maalaimalar.com*. Check date values in: `|date=` (உதவி)
3. ↑  "புலிக்குத்திக் கல்லும் சதிக் கல்லும்". *இந்து தமிழ் திசை*. 13 டிச. 2020. Check date values in: `|date=` (உதவி)
4. ↑
5. ↑
எட்மண்ட் ஃவெல்ப்ஸ்
**எட்மண்ட் எஸ். ஃவெல்ப்ஸ்** (பி. ஜூலை 26, 1933) அவர்கள் ஒரு புகழ்பெற்ற பொருளியல் அறிஞர். இவர் 2006ஆம் ஆண்டுக்கான பொருளியல் நோபல் நினைவுப் பரிசைப் பெற்றார். இவர் அமெரிக்காவில் உள்ள இல்லினாய் மாநிலத்தில் உள்ள எவன்ஸ்ட்டன் என்னும் ஊரில் பிறந்தார். 1960களில் இவர் யேல் கவ்லெஸ் நிறுவனத்தில் இருந்தபொழுது முன்வைத்த பொருளியல் வளர்ச்சிக் கருத்துக்கள் புகழ் பெற்றவை. தனிமனிதர்களின் பொருளியல், சிறு நிறுவனங்களின் பொருளியல் போன்றவற்றை ஆராயும் சிற்பொருளியல் (microeconomics) துறையின் கருத்துக்களோடு, வேலையற்றோரின் எண்ணிக்கைநிலை, பணப்புழக்கம்-கூலி, பணவீக்கம் முதலிய பேரினப்பொருளியல் கருத்துக்களை உறவுப் படுத்தியது இவருடைய அறிவார்ந்த பொருளியல் கொள்கைகள் எனக் கருதப்படுகின்றது.

ஃவெல்ப்ஸ் அவர்கள் 1955ல் ஆம்ஹெர்ஸ்ட் கல்லூரியில் இளங்கலைப் பட்டம் பெற்றார். பின்னர் யேல் பல்கலைக்கழகத்தில் 1959ஆம் ஆண்டில் முனைவர் பட்டம் பெற்றார். யேல் பல்கலைக்கழகத்தில் பேராசிரியர் பணியைத்தொடங்கிய பின், பென்சில்வேனியா பல்கலைக்கழகத்திலும், கொலம்பியா பல்கலைக்கழகத்திலும் பணியாற்றினார்.

நோபல் பரிசுக் குழு அளித்த பட்டையத்தில் இவருடைய பொருளியல் கருத்துக்கள், குறுகிய-கால, நெடுங்காலப் பொருளியல் கொள்கைகளின் விளைவுகளுக்கு இடையே உள்ள உறவை ஆழ அறிந்துகொள்ள உதவியன என்று குறிப்பிடுகின்றது.

வாழ்க்கை வரலாறு
---------------

* Phelps, Edmund S. "A Life in Economics", autobiography published in *"The Makers of Modern Economics"*, Volume II (1995), edited by Arnold Heertje, Edward Elgar Publishing Co. Aldershot, UK, Brookfield, US

எழுத்துகள்
----------

* Phelps, Edmund S. (1961). "The Golden Rule of Capital Accumulation". *American Economic Review* **51**: 638-643. .
* Phelps, Edmund S. (1966). *Golden Rules of Economic Growth*.
* Phelps, Edmund S. (1966). "Models of Technical Progress and the Golden Rule of Research". *Review of Economic Studies* **33**: 133-146.
* Phelps, Edmund S. (1968). "Money-Wage Dynamics and Labor Market Equilibrium". *Journal of Political Economy* **76**: 678-711.

வெளி இணைப்புகள்
---------------

* ஃவெல்ப்ஸ் அவர்களின் வலைப்பக்கம்
* கொலம்பியா பல்கலைக்கழகச் செய்தி வெளியீடு
* நோபல் நிருவனம் தரும் வரலாறு
* Edmuஎட்மண்ட் எழுதும் தொடர் கட்டுரைப்பக்கம்
* முதலாளித்துவம் மற்றும் குமுகாய மையம். இயக்குநர்- எட்மண்ட் ஃவெல்ப்ஸ் பரணிடப்பட்டது 2012-10-09 at the வந்தவழி இயந்திரம்
**எட்டு நாடுகளின் கூட்டணி** (*Eight-Nation Alliance*) என்பது பலதரப்பட்ட நாடுகளின் ராணுவ கூட்டணியாகும். இது 1900 ஆண்டு சீன பாக்சர் கலகக்காரர்களின் தாக்குதலிலிருந்து துணைத் தூதரகங்கள் மற்றும் கிறித்தவ மிஷனரிகளை பாதுகாப்பதற்காக உருவாக்கப்பட்டது. இந்தப் படையில் சுமார் 45 ஆயிரம் துருப்புக்கள் இருந்தன. ஜெர்மனி, ஜப்பான், உருசியா, பிரிட்டன், பிரான்ஸ், ஐக்கிய அமெரிக்கா, இத்தாலி மற்றும் ஆஸ்திரிய-ஹங்கேரி ஆகிய எட்டு நாடுகளிலிருந்து இந்த துருப்புகள் கொண்டுவரப்பட்டன. பீகிங்கில் (தற்போதைய பெய்ஜிங்) இருந்த சர்வதேச துணைத் தூதரகங்கள் கிங் அரசாங்கத்தால் ஆதரவளிக்கப்பட பாக்சர் கலகக்காரர்களால் முற்றுகைக்கு உள்ளாக்கப்பட்ட பொழுது எட்டு நாடுகளின் கூட்டணியானது தங்களது ராணுவத் துருப்புகளை மனிதாபிமான தலையீட்டின் அடிப்படையில் அனுப்பின. தங்கள் நாட்டுக் குடிமக்கள் மற்றும் துணை தூதரகங்களில் தஞ்சம் அடைந்த குறிப்பிடத்தக்க அளவிலான சீன கிறித்தவர்களையும் பாதுகாக்க அவை படைகளை அனுப்பின. பாக்சர் கலகமானது கூட்டணியின் வெற்றிக்கு பிறகு பாக்சர் நெறிமுறை கையெழுத்துடன் முடிவடைந்தது. கூட்டணியின் உறுப்பினர்கள் சீனாவிலேயே தங்கினர். பெய்ஜிங் மற்றும் மற்ற நகரங்களை ஒரு ஆண்டுக்கும் மேலாக சூறையாடினர்.

உறுப்பு நாடுகள்
---------------

|  |
| --- |
| **எட்டு நாடுகளின் கூட்டணிப் படை**
1900ஆம் ஆண்டில் எட்டு நாடுகளின் கூட்டணியின் துருப்புக்கள் (உருசியா தவிர).இடமிருந்து வலம்: பிரிட்டன், ஐக்கிய அமெரிக்கா, ஆத்திரேலியா, இந்தியா ஜெர்மனி, பிரான்ஸ், ஆஸ்திரியா-ஹங்கேரி, இத்தாலி, ஜப்பான்  |
| **நாடுகள்** | **போர்க்கப்பல்கள்** (எண்ணிக்கை) | **கடற்படையினர்** (வீரர்கள்) | **ராணுவம்** (வீரர்கள்) |
|  சப்பான் | 18 | 540 | 20,300 |
|  உருசியா | 10 | 750 | 12,400 |
|  பிரித்தானியப் பேரரசு | 8 | 2,020 | 10,000 |
|  பிரான்சு | 5 | 390 | 3,130 |
|  ஐக்கிய அமெரிக்கா | 2 | 295 | 3,125 |
|  செருமானியப் பேரரசு | 5 | 600 | 300 |
|  இத்தாலி | 2 | 80 | 2,500 |
|  ஆத்திரியா-அங்கேரி | 4 | 296 | *தெரியவில்லை* |
| **மொத்தம்** | 54 | 4,971 | 51,755 |

உசாத்துணை
---------

1. ↑  Hall Gardner (16 March 2016). *The Failure to Prevent World War I: The Unexpected Armageddon*. Routledge. பக். 127. பன்னாட்டுத் தரப்புத்தக எண்:978-1-317-03217-5. .
2. ↑  Hevia, James L. 'Looting and its discontents: Moral discourse and the plunder of Beijing, 1900–1901' in R. Bickers and R.G. Tiedemann (eds.), *The Boxers, China, and the world* Lanham, Maryland:Rowman & Littlefield Publishers, 2009
**மில்லிமீட்டர்** (மில்லிமீற்றர்) என்பது நீள அலகுகளில் ஒன்றாகும். ஒரு மீட்டரின் ஆயிரத்தில் ஒரு பகுதி ஒரு மில்லிமீட்டர் ஆகும். இது 0.039 அங்குலத்துக்குச் (inch) (துல்லியமாக 5/127) சமனானது. மீட்டர் அளவை முறையைப் பயன்படுத்தும் நாடுகளில் சிறிய நீள அளவைகளை அளப்பதற்குப் பயன்படும் அலகு இதுவே. எடுத்துக்காட்டாகக் கண்ணாடித் தகடுகளின் தடிப்பு 6 மில்லிமீட்டர், 10 மில்லிமீட்டர் என்றும் சுவர்களின் தடிப்பைக் குறிப்பிடும்போது 100 மில்லிமீட்டர், 200 மில்லிமீட்டர் எனவும், அறைகளின் நீள அகலங்களைக் குறிப்பிடும்போது 4000 x 5000 மில்லிமீட்டர் எனவும் குறிப்பிடுவது உண்டு. மில்லிமீட்டரைச் சுருக்கமாக **மிமீ.** என்று எழுதுவது வழக்கம்.

மில்லிமீட்டருக்கு ஒத்த பரப்பளவு அலகு சதுர மில்லிமீட்டரும், கனவளவு அலகு கன மில்லிமீட்டரும் ஆகும். இவற்றை முறையே மிமீ 2 (மில்லிமீட்டர் இரண்டாம் அடுக்கு) என்றும் மிமீ 3 (மில்லிமீட்டர் மூன்றாம் அடுக்கு) என்றும் சுருக்கி எழுதுவது வழக்கம்.

தொடர்புகள்
----------

மீட்டர் அளவை முறையில் மில்லிமீட்டருக்கும் பிற நீள அலகுகளுக்கும் இடையிலான தொடர்புகள் பின்வருமாறு:

1 செண்டிமீட்டர் =10 மில்லிமீட்டர்
1 சதமமீட்டர் = 10 மில்லிமீட்டர்
1 மீட்டர் = 1,000 மில்லிமீட்டர்
1 கிலோமீட்டர் = 1,000,000 மில்லிமீட்டர்.
மில்லிமீட்டருக்கும் இம்பீரியல் அளவை முறையில் உள்ள பிற நீள அலகுகளுக்கும் இடையிலான தொடர்புகள் பின்வருமாறு:

1 அங்குலம் = 25.4 மில்லிமீட்டர்
1 அடி = 304.8 மில்லிமீட்டர்
1 யார் = 914.4 மில்லிமீட்டர்
1 மைல் = 1,609,300 மில்லிமீட்டர்

சில தர அளவுகள்
--------------

மில்லிமீட்டரில் தரப்பட்டுள்ள சில தர அளவுகள் வருமாறு:

* A4 தாள் அளவு - 297 x 210
* A3 தாள் அளவு - 420 x 297
* குறுவட்டு (CD) அளவு - விட்டம் = 120 மில்லிமீட்டர், தடிப்பு = 1.2 மில்லிமீட்டர், நடுத்துளை விட்டம் = 15 மில்லிமீட்டர்.
* சாதாரண செங்கல் அளவு = 225 x 112.5 x 75 மில்லிமீட்டர்.

அடிக்குறிப்புகளும் மேற்கோள்களும்
--------------------------------

1. ↑  கீழ்வாய் அலகாக இது **நூற்றன் மீட்டர்** என்றும் அழைக்கப்படும்
**மிளைப் பெருங்கந்தன்** சங்ககாலப் புலவர்களில் ஒருவன். இவன் அரசன். கந்தனார் எனச் சிறப்பிக்கப்படாமையால் அரசன் என்கிறோம். இப்புலவரது பாடல்கள் மூன்று உள்ளன. அவை குறுந்தொகை 136, 204, 234 ஆகியவை.

மிளை என்பது காவல்காடு. காவல்காடு உள்ளதோர் ஊர்.

பாடல் சொல்லும் செய்திகள்
------------------------

### குறுந்தொகை 136

தலைவன் தன் பாங்கனுக்குச் சொல்கிறான்.

'காமம் காமம் என்ப, காமம் அணங்கும் பிணியும் அன்றே' உருத்துச் சினம் கொள்வதோ சினம் தணிதலோ அதில் இல்லை. யானை குளகை மென்று மதம் கொள்வது போல அதற்கென்று தனிப் பாணி உண்டு.

### குறுந்தொகை 204

பாங்கன் தலைவனுக்குச் சொல்கிறான்.

'காமம் காமம் என்ப, காமம் அணங்கும் பிணியும் அன்றே'. நினைத்துப் பார்த்தால் வறட்டு நிலத்தில் தலைகாட்டும் முற்றாத இளம்புல்லைக் கிழட்டுப் பசு தன் நாவால் தடவி (வயிறு நிறையாமல்) இன்பம் காண்பது போன்றது.

### குறுந்தொகை 234

கிழத்தி தன் தோழிக்குச் சொல்கிறாள்.

முல்லை மலரும் மாலைக் காலத்தைதான் மாலை என்று பொதுவாகச் சொல்வார்கள். துணைவர் பிரிந்திருக்கும் காலத்தில் தனித்திருக்கும் பெண்களுக்குச் சேவல் கூவும் விடியற் காலமும், பட்டப் பகலுங்கூட வருத்தம் தரும் மாலைதான்.

இவற்றையும் காண்க
----------------

மிளைக் கந்தன்  

மிளைவேள் தித்தன்
**மிவாட்டி மாடு** (Mewati), அல்லது கோசி மாடு என அழைக்கப்படுவது, இந்தியாவில் உள்ள ஒரு நாட்டு மாட்டு இனமாகும்.  இவை அரியானா மாநிலத்தில் உள்ள பிரதேசமான மிவாட்டியின் பெயரால் அழைக்கப்படுகின்றன. இந்த மாடுகள் கிர் மாடுகள் மற்றும் ஹர்யானி மாட்டினங்களுடன் தொடர்புடைய இனங்களாகும். இந்த மாடுகள் கிட்டத்தட்ட அனைத்துமே வெண்மை நிறத்தில் உள்ளன அரிதாக சிலமாடுகள் பழுப்பு நிழல்கள் கொண்டதாக இருக்கின்றன. இவை நல்ல பால் கறக்கும் திறன் மற்றும் உழைக்கும் திறன் பெற்றதால் இந்த இரண்டு பயன்பாட்டுகளுக்குமாக இவை வளர்க்கப்படுகின்றன. இந்த எருதுகள் வலிமை மற்றும் பொறுமைக்காக அறியப்படுகிறது. இவற்றை விவசாய மற்றும் மாட்டுவண்டி வேலைகளுக்காகப் பயன்படுத்துகின்றனர்.

மேற்கோள்கள்
-----------

1. ↑  "Breeds of Livestock - Mewati Cattle". Department of Animal Science - Oklahoma State University. 18 May 2015 அன்று பார்க்கப்பட்டது.
2. ↑  "BREED IMPROVEMENT AND PRESERVATION". Department of Animal Husbandry & Dairying, Ministry of Agriculture, Government of India. 18 மே 2015 அன்று மூலம் பரணிடப்பட்டது. 18 May 2015 அன்று பார்க்கப்பட்டது.
3. ↑  "BIODIVERSITY OF INDIGENOUS CATTLE AND ITS UTILITY" (PDF). 19 டிசம்பர் 2021 அன்று மூலம் (PDF) பரணிடப்பட்டது. 18 May 2015 அன்று பார்க்கப்பட்டது.
**மாத்தூர் விஸ்வநாதசுவாமி கோயில்** தமிழ்நாட்டில் கள்ளக்குறிச்சி மாவட்டம், மாத்தூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பன்னிரண்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் விஸ்வநாதசுவாமி, செண்பகவல்லி சன்னதிகளும், விநாயகர், முருகர், சண்டிகேஸ்வரர், கெஐலட்சுமி, நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**யோன் வாட்ஸ் யங்** (*John Watts Young*, **ஜான் வாட்ஸ் யங்**; செப்டம்பர் 24, 1930 – சனவரி 5, 2018) என்பவர் அமெரிக்க விண்ணோடியும், கடற்படை அதிகாரியும், கடற்படை வானோட்டியும், வான்வெளிப் பொறியியலாளரும் ஆவார். 1972 ஆம் ஆண்டில் அப்பல்லோ 16 விண்கலத்தில் நிலவுக்குச் சென்று நிலவில் நடந்த 9-வது மனிதர் என்ற சாதனையைப் படைத்தார். அத்துடன் அதிக ஆண்டுகள் விண்வெளி வீரராகப் பணியாற்றியவர் என்ற சாதனையையும் இவர் படைத்தார். இவரது 42 ஆண்டுகால சேவையில் நாசா சேவையில், ஆறு விண்வெளித் திட்டங்களில் பங்கு கொண்டு சாதனை புரிந்தார். ஜெமினி திட்டத்தில் ஜெமினி 3, ஜெமினி 10 ஆகிய பயணங்களிலும், அப்பல்லோ திட்டத்தில் அப்பல்லோ 10, 16 ஆகிய பயணங்களிலும், விண்ணோடத் திட்டத்தில் எஸ்டிஎஸ்-1, 9 ஆகிய பயணங்களிலுமாக இவர் ஆறு விண்வெளிப் பயணங்களில் வெற்றிகரமாக பங்குபற்றியுள்ளார்.

1965-ஆம் ஆண்டில் ஜெமினி திட்டத்தின் முதலாவது மனித விண்வெளிப் பயணத் திட்டமான ஜெமினி 3 இல் முதற்தடவையாகப் பயணம் செய்தார். பின்னர் அதே திட்டத்தில் 1966 இல் ஜெமினி-10 விண்கலத்தில் முதன்மை வீரராக சென்றார். 1969 இல் ஏவப்பட்ட அப்பல்லோ 10 விண்கலத்தில் சென்று சந்திரனைத் தனியே சுற்றி வந்த முதலாவது மனிதர் என்ற சாதனையைப் புரிந்தார். அப்பல்லோ 16 விண்கலத்தில் சென்று சந்திரனின் தரையில் தரையுலவியை இயக்கினார். இரு தடவைகள் சந்திரனுக்குச் சென்ற மூவரில் இவரும் ஒருவர் ஆவார். அத்துடன், 1981 இலும் பின்னர் 1983 இலும் மேற்கொள்ளப்பட்ட விண்ணோடப் பயணங்களிலும் முதன்மை வீரராகச் சென்றார். யங் 2004 ஆம் ஆண்டில் நாசாவில் இருந்து பணி ஓய்வு பெற்றார். 2018 சனவரி 5 இல் காலமானார்.

மேற்கோள்கள்
-----------

1. ↑  "Biographical Data: John W. Young (Captain, USN Ret.)". *NASA.gov*. August 2010. 14 மே 2013 அன்று பார்க்கப்பட்டது.
2. ↑  Speck, Emilee (24-09-2016). "Moon-walking astronaut John Young turned 86 on Saturday". *Orlando Sentinel*. Archived from the original on 2017-08-17. .
3. ↑  "Alumnus and American Hero John Young Dies at Age 87". *www.news.gatech.edu* (ஆங்கிலம்). 6 சனவரி 2018 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***யோன் யங்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் யோன் யங்
காகிதக் கோப்பையில் அச்சடிக்கப்பட்ட யோவான் 3:16.
**யோவான் 3:16** (யோவான் நற்செய்தி, அதிகாரம் 3, வசனம் 16) கிறித்தவ விவிலியத்திலிருந்து மிகவும் அதிகமாகக் கையாளப்படும் மிகவும் புகழ்பெற்றவசனமாகும். இவ்வசனம் பாரம்பரிய கிறித்தவத்தின் கருப்பொருளை சுருக்கமாக எடுத்தியம்புவதால் இது *நற்செய்தியின் சுருக்கம்* எனவும் அழைக்கப்படுகின்றது.:

> தம் ஒரே மகன் மீது நம்பிக்கை கொள்ளும் எவரும் அழியாமல் நிலைவாழ்வு பெறும் பொருட்டு அந்த மகனையே அளிக்கும் அளவுக்குக் கடவுள் உலகின் மேல் அன்பு கூர்ந்தார்.
> 
> —யோவான் 3:16
>

விவிலியத்தில் இவ்வசனத்தின் சூழமைவு
----------------------------------

நிக்கதேமின் உருவச்சிலை.
புதிய ஏற்பாட்டில் யோவான் நற்செய்தியின் மூன்றாம் அதிகாரத்தில் இவ்வசனம் அமைந்துள்ளது. இவ்வசனம் எருசலேமில் இயேசுவுக்கும் யூதத் தலைவர்களுள் ஒருவரான நிக்கதேமுக்கும் இடையே நிகழும் உரையாடலில் வருகின்றது. இந்த நிகழ்வின் துவக்கத்தில் நிக்கதேம் இயேசுவை *ரபி* என அழைத்து, இயேசு கடவுளிடமிருந்து வந்த போதகர் என்பதை அவர் செய்த அடையாளங்களை வைத்து நம்புவதாக தெரிவிக்கின்றார். அதற்கு இயேசு, "ஒருவர் தண்ணீராலும் தூய ஆவியாலும் பிறந்தாலன்றி இறையாட்சிக்கு உட்பட இயலாது என்று மிக உறுதியாக உமக்குச் சொல்கிறேன்."என்று கூறி தனது போதனைகளின் சுருக்கமாக இவ்வசனத்தை குறிக்கின்றார்.

மூலம்
-----

இவ்வசனத்தின் மூலம் கிரேக்க மொழியில் பின்வருமாறு அமைந்துள்ளது (மேலெழுத்தில் உள்ளவை தொடர்புடைய ஸ்டிராங்கின் எண்கள்) :

Οὕτως3779 γὰρ1063 ἠγάπησεν25 ὁ3588 Θεὸς2316 τὸν3588 κόσμον2889, ὥστε5620 τὸν3588 Υἱὸν 5207 τὸν3588 μονογενῆ3439 ἔδωκεν1325, ἵνα2443 πᾶς3956 ὁ3588 πιστεύων4100 εἰς1519 Αὐτὸν846 μὴ3361 ἀπόληται622 ἀλλ᾽235 ἔχῃ2192 ζωὴν2222 αἰώνιον166

இவற்றையும் காண்க
----------------

* விவிலியம்
* விவிலிய புத்தகங்கள்
* தமிழ் விவிலியம்

ஆதாரங்கள்
---------

1. ↑  TopVerses.com
2. ↑  Tebow keeps promise to team, fans, God பரணிடப்பட்டது 2011-06-04 at the வந்தவழி இயந்திரம், *The Sports Network*, January 9, 2009
3. ↑  Max Lucado Launches John 3:16 Movement, *Christian Post*, Jan 8, 2008. Archived at the Internet Archive
4. ↑  The word Αὐτὸυ appears after Υἱὸν (son) in the Textus Receptus and the Byzantine text-type, but not the Alexandrian text-type.

வெளி இணைப்புகள்
---------------

* John 3:16 in Pop Culture பரணிடப்பட்டது 2013-08-26 at the வந்தவழி இயந்திரம், *Time* magazine photo essay (2009)
ஆமை வடிவ இடிபாடுகள்
**யோனாகுனி நினைவுச்சின்னம்** (*Yonaguni Monument*) என்பது யப்பான் நாட்டின் தென்மேற்குப் பகுதியிலுள்ள இரியூக்கியூ தீவுகளில் ஒன்றான யோனாகுனி தீவின் தென் கடற் பகுதியில், கடலுக்கடியில் மூழ்கிய நிலையில் காணப்படும் சிதைந்த பாறையாலான ஒரு அமைப்பாகும். இது யப்பானின் மேற்கு முனையில் அமைந்திருப்பதுடன், தாய்வானிலிருந்து கிட்டத்தட்ட 100 கிலோ மீற்றர் தொலைவிலேயே காணப்படுகின்றது. இது யோனாகுனி பிரமிடு என்றும் அழைக்கப்படுகின்றது. இது முற்றிலும் இயற்கையானதா அல்லது மனிதனால் உருவாக்கப்பட்டு, தற்போது நீருக்கடியில் மூழ்கிய நிலையிலுள்ளதா என்பது பற்றி பல்வேறு கருத்துக்கள் நிலவி வருகின்றன.

வரலாறு
------

நீர்மூழ்கி ஒருவரால் பார்வையிடப்படும் யோனாகுனி நினைவுச் சின்னம்
1980 களின் நடுப்பகுதியில், கிஹாஷிரோ அரடேக் என்னும் நீர்மூழ்கி ஒருவரால், கடலுக்கடியில் இந்தப் படிகள் போன்ற பாறையாலான அமைப்புக் கண்டறியப்பட்டது. இது மனிதனால் உருவாக்கப்பட்டதுபோல் படிகளாலான அமைப்பாக இருந்ததனால், மூழ்கிய ஒரு நகரத்தின் சிதைந்த பகுதியென நம்பி, அதனை அறிவித்தார். அதன் பின்னர் அந்தப் பகுதியானது பல்வேறு தரப்பினரின் ஆய்வுக்கு உட்படுத்தப்பட்டது.

அமைப்பு
-------

இந்த அமைப்பானது மணற்பாறை அல்லது களிமண் பாறையாலான அமைப்பாகக் காணப்படுகின்றது. இந்த அமைப்பு கிட்டத்தட்ட 165 அடி (50 மீற்றர்) நீளமும், 65 அடி (20 மீற்றர்) அகலமும் கொண்ட அமைப்பு என பிரிற்றானிக்காவில் கூறப்பட்டுள்ளது. 
இது கடலில் 27 மீட்டர் ஆழத்தில் அமைந்துள்ளது எனவும், 150 மீட்டர் நீளமும், 40 மீட்டர் அகலமும் கொண்ட அமைப்பெனவும் வேறு சில தகவல்கள் தெரிவிக்கின்றன. இது படிகளையும், சமமான உச்சி பகுதியையும், சுவர்களையும் கொண்டுள்ளது. தொங்கும் பாறை போன்ற அமைப்பானது இதன் அடித்தளத்தைச் சுற்றி மூன்று பகுதிகளில் காணப்படுகிறது. ஒரு முக்கோணப் பள்ளத்தின் விளிம்புகளில் இரு பெரும் துளைகள் உள்ளது. மனிதனின் முகம் போன்ற 7 மீட்டர் உயரம் உள்ள பாறையும், இரண்டு பெரிய தூண்களும் உள்ளன.

"இரட்டை பாரக்கற்கள்" என அழைக்கப்படும் இரண்டு கல் அடுக்குகள்

செயற்கை கட்டமைப்பு
------------------

சமதள இணை முகங்கள், கூர்மையான விளிம்புகள், நேரான சுவர், மற்றும் தூண்கள் போன்ற அமைப்புக்கள் செதுக்கப்பட்டது போன்ற தோற்றத்தைத் தருவதனால், அவை மனிதனால் செயற்கையாக உருவாக்கப்பட்டிருக்க வேண்டும் என்று கூறப்படுகின்றது. இவற்றின் தோற்றம் 5000 - 10,000 ஆண்டுகளுக்கு மேலாக இருக்கலாம் என்றும், இலெமூரியா கண்டத்தின் இழப்புகளில் ஒன்றாக இருக்கலாம் எனவும் நம்பப்படுகின்றது.

வெளி இணைப்புக்கள்
-----------------

1. யோனாகுனி பற்றிய தகவல்கள்
2. யோனாகுனி பற்றிய புகைப்படங்களும் விளக்கங்களும்

மேற்கோள்கள்
-----------

1. ↑  "Ryukyu-Islands". *Encyclopædia Britannica, Inc*. 2 சூன் 2019 அன்று பார்க்கப்பட்டது.
2. 1 2 3  "YONAGUNI PYRAMID". *A Geoglyphic Study of The Yonaguni Monolith, Japan*. The Faram Research Foundation. 2 சூன் 2019 அன்று பார்க்கப்பட்டது.
3. 1 2 3 4 5  "Yonaguni Monument, underwater rock structure, near Yonaguni Island, Japan". *Encyclopædia Britannica, Inc*. 2 சூன் 2019 அன்று பார்க்கப்பட்டது.
4. ↑  "Yonaguni Island". Okinawa Convention & Visitors Bureau. 2 சூன் 2019 அன்று பார்க்கப்பட்டது.
5. 1 2  "Yonaguni-jima Kaitei Chikei (Yonaguni Monument)". *Atlas Obscura*. 2 சூன் 2019 அன்று பார்க்கப்பட்டது.
6. ↑  "10 Facts About the Yonaguni Monument". Ancient Code. 2 சூன் 2019 அன்று பார்க்கப்பட்டது.
Joaquín Romualdo Gaztambide
**யோவாகீன் காசுதாம்பீது** (*Joaquín Gaztambide*)என்பவர் ஒரு எசுப்பானிய இசை அமைப்பாளர் ஆவார். இவர் டூடெலா (Tudela) என்னும் இடத்தில் கோயிலின் சேர்ந்திசை இயக்குநர் பால் இரூபில் (Paul Ruble) என்பவரிடம் குரல்பயிற்சி பெறத் தொடங்கினார்.

1834 இல், இவருக்கு 12 அகவை இருக்கும் பொழுது, இவருடைய மாமா இவரை பாம்ப்பலோனா என்னும் ஊருக்கு அனுப்பி அங்கு யோசப்பு குவெல்பென்சு (Joseph Guelbenzu), மரியானோ கார்சியா (Mariano García) ஆகியோரிடம் பியானோவும் இசை அமைப்பையும் பயிலச் செய்தார். 
போதிய கலைத் தேர்ச்சி பெறாமையாலும் இவற்றில் உளநிறைவு கொள்ளாததாலும், இங்கிருந்து புறப்பட்டு 1842 இல் மடுரிடு (Madrid) நகருக்குச் சென்றார்; அங்கிருந்த இசைக் கூடத்தில் மரியா கிறித்தியானாவிடம் வகுப்புகள் எடுத்துப் பயின்றார். பின்னர் பெடுரோ ஆல்பெனிசு (Pedro Albéniz) என்பாரிடம் பியானோ திறத்தை ஆழப்படுத்திக்கொண்டார், ரமோன் கார்னிசெர் என்பாரிடம் இசையமைபறிவை ஆழப்படுத்திக்கொண்டார். தியேட்டரோ டெல் லா குரூசு (Teatro del Circo), பிரின்சிப்பெ(Principe) ஆகியவற்றின் தாழ்சுருதி (bass) இசையணியில் (orchestra) ஈடுகட்டினார். 1845 இல் தியேட்டரோ டெல் லா குரூசு என்னும் இத்தாலியக் கும்பினியில் இயக்குநர் ஆனார்.
சங்ககாலத்தில் **வடுகர்** இன மக்கள் வேங்கடமலைக்கு வடக்கில் வாழ்ந்துவந்தனர். தெற்கே வாழ்ந்த மக்கள் அவர்கள் வாழும் பகுதியைத் தாண்டிப் பொருளீட்டச் செல்வதுண்டு. அப்போது தம் உணவைப் பங்கிட்டு விருந்தளித்து மகிழ்ந்தனர்.  வேங்கட மலைக்கு வடக்கில் வாழ்ந்த மக்கள் பேசிய மொழியை **வடுகு** என்று கலிங்கத்துப் பரணி என்னும் நூல் குறிப்பிடுகிறது.  வடுகு மொழி பேசப்பட்ட நாடு சாளுக்கியம்்.. இது வடக்கர் என்பது மறுவி வடுகர் என்றாயிற்று என்றோ, தமிழின் பண்பட்ட மொழி (வடுப்பட்ட மொழி) வடுகு பேசுவோர் வடுகர் எனப்பட்டனர் என்றோ கொள்ள வைக்கிறது. 

மகிசா என்னும் 'வடுகர் பெருமகன்' நாட்டில் அயிரி ஆறு பாய்ந்தோடிற்று. 

வடுகர் பேசுவது 'கல்லா நீண்மொழி' என்றனர். வேட்டைநாயுடன் அவர்கள் செல்வார்களாம். புலி உண்டபின் மாறையில் போட்டுவிட்டுப் போன மான்மறி, மூங்கில்நெல் அரிசி, பசு வெண்ணெய் கலந்து சமைத்த புலவு உணவை விருந்தினர்களுக்குத் தேக்கிலையில் பகிர்ந்து அளிப்பார்களாம். அவரது சிறுவர்கள் இரும்பைப் பூவை அம்பெய்து உதிர்த்து அவர்கள் மேய்க்கும் காளைமாடுகளை உண்ணச் செய்வார்களாம். அவற்றை உண்ணவரும் மான்களை விரட்டி ஓட்டுவார்களாம்.

இவற்றையும் காண்க
----------------

* கம்மவார்
* பைரவர்

அடிக்குறிப்பு
-------------

1. ↑  நற்றிணை 212, குறுந்தொகை 11, அகநானூறு 107, 213, 281, 253, 295, 375, 381, புறநானூறு 375 ஆகிய பாடல்களில் இவர்களைப் பற்றிய குறிப்புகள் உள்ளன.
2. ↑  மழலைத்திரு மொழியிற் சில வடுகும் சில தமிழும்  
குழறித்தரு கருநாடியர் கறுகிக்கடை திறமின். பாடல் 43
3. ↑  (அகம் 253)
4. ↑  (அகம் 107)
சர்வதேச மனித உரிமைகள் மீறல்கள் பற்றிய உண்மை மற்றும் பாதிக்கப்பட்டோர் கண்ணியம் சார்ந்த தினம் (International Day for the Right to the Truth Concerning Gross Human Rights Violations
and for the Dignity Victims) ஆண்டு தோறும் மார்ச் 24 அன்று நினைவுகூரப்படுகிறது.

பேராயர் ஆஸ்கார் ரொமெரோ எல் சல்வடோரில் மனித உரிமை மீறல் மற்றும் வன்முறையை எதிர்த்து 1980ஆம் ஆண்டு மார்ச் 24 இல் போராடினார். இதனை கருத்தில்கொண்டு மனித உரிமைகளை பாதுகாக்கும் போராட்டத்தில் உயிரிழந்தவர்களையும், வன்முறையால் உயிரிழந்தவர்களை நினைவு கூற இத்தினத்தை ஐ.நா. சபை 2010ஆம் ஆண்டில் அறிவித்தது.

மேற்கோள்கள்
-----------

1. ↑  Documents related to the International Day for the Right to the Truth Concerning Gross Human Rights Violations and for the Dignity of Victims, 24 March: Documents related to the International Day for the Right to the Truth Concerning Gross Human Rights Violations and for the Dignity of Victims, 24 March, அணுக்கம்: 24-03-2017
2. 1 2  "International Day for the Right to the Truth Concerning Gross Human Rights Violations and for the Dignity of Victims 24 March". ஐக்கிய நாடுகள். 24-03-2018 அன்று பார்க்கப்பட்டது. Check date values in: `|accessdate=` (உதவி)
**சர்வீன் சவுத்ரி** (*Sarveen Choudhary*) (பிறப்பு 1966) வட இந்திய மாநிலமான இமாச்சலப் பிரதேசத்தைச் சேர்ந்த அரசியல்வாதியாவார். இவர் ஷாப்பூர் சட்டமன்றத் தொகுதியின் உறுப்பினராக இருந்தார். இமாச்சல பிரதேசத்தில் ஆட்சியிலுள்ள பாரதிய ஜனதா கட்சி அமைச்சரவையில் நகர்ப்புற மற்றும் ஊரகத் திட்டமிடல் துறைகளுக்குப் பொறுப்பான அமைச்சராக இருந்தார். துமல் அரசாங்கத்தில் இவர் சமூக நீதி மற்றும் அதிகாரமளித்தல் துறை அமைச்சராக இருந்தார். காங்ரா சட்டமன்றத் தொகுதியிலிருந்து இமாச்சலப் பிரதேச சட்டமன்றத்திற்கு இவர் தேர்ந்தெடுக்கப்பட்டார்.

இவர், தனது மாணவ வாழ்க்கையின் போது நேரு யுவ கேந்திரா, நாட்டு நலப்பணித் திட்டம் நடவடிக்கைகளில் பங்கேற்றார். தேசிய மற்றும் சர்வதேச மட்டத்தில் நாட்டுப்புற நடனப் போட்டிகளிலும் பங்கேற்றார். மேலும், ஐந்து ஆண்டுகள் பஞ்சாப் பல்கலைக்கழகத்தின் சிறந்த நாட்டுப்புற நடனக் கலைஞராக இருந்தார்.

ராஷ்டிரிய சுயம்சேவாக் சங்கத்தின் செயல் பணியாளரான இவர், 1992 ஆம் ஆண்டில் அரசியலில் நுழைந்தார். பரதிய ஜனதா கட்சியின் உறுப்பினரான இவர் மண்டல் பிரதான், மகிளா மோர்ச்சா (1992-94) ஆகிய பதவிகளை வகித்தப் பின்னர் கட்சியின் மாநில நிர்வாகியானார். 1995–97 வரை பாரதிய ஜனதா கட்சியின் தலைவராக இருந்தார். 1998ஆம் ஆண்டில் மாநில சட்டமன்றத்திற்கு தேர்ந்தெடுக்கப்பட்டார். 2007இல் மீண்டும் சட்டமன்றத்திற்குத் தேர்ந்தெடுக்கப்பட்டார்.இவர், 03-11-1998 முதல் மார்ச் 2003 வரை கட்சியின் நாடாளுமன்ற செயலாளராகவும் இருந்தார். 09-01-2008 முதல் திசம்பர் 2013 வரை சமூக நீதி மற்றும் அதிகாரமளித்தல் துறையின் அமைச்சராக இருந்தார்

இவர், 2017 திசம்பரில் நான்காவது முறையாக மாநில சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள்
-----------

1. ↑  Mohan, Lalit (6 October 2017). "BJP faces anti-incumbency, Cong remains divided". *The Tribune (Chandigarh)*. Archived from the original on 18 October 2017.. பார்த்த நாள்: 18 October 2017.
2. ↑  Mohan, Lalit (20 December 2012). "Shanta Kumar faction wiped out in Kangra district". *The Tribune (Chandigarh)*. Tribune News Service. Archived from the original on 18 October 2017.. பார்த்த நாள்: 18 October 2017.
3. ↑  Thakur, Naresh K (26 February 2014). "BJP choice clear; scramble delays Cong decision". *ஹிந்துஸ்தான் டைம்ஸ்*. Archived from the original on 18 October 2017.. பார்த்த நாள்: 18 October 2017.
**புக்கராயசமுத்திரம்** *(Bukkarayasamudram)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும். முதலாம் புக்கராயரின் பெயர் இக்கிராமத்திற்கு வைக்கப்பட்டுள்ளது.

புவியியல் அமைப்பு
-----------------

14.694444° வடக்கு 77.638056° கிழக்கு என்ற அடையாள ஆள்கூறுகளில் புக்கராயசமுத்திரம் கிராமம் பரவியுள்ளது.

மக்கள் தொகையியல்
----------------

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி புக்கராயசமுத்திரத்தின் மக்கள் தொகை 22000 ஆகும். மொத்த மக்கள் தொகையில் 11,034 பேர் ஆண்கள் மற்றும் 10,966 பேர் பெண்கள் ஆவர். 1000 ஆண்களுக்கு 994 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 2,877 பேர் கிராமத்தில் இருந்தனர். அவர்களில் 1487 பேர் சிறுவர்கள் மற்றும் 1,390 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 935 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 11,824 பேர் அதாவது 61.83 சதவீதம் பேர் இங்கு வாழ்ந்தனர். மாநிலத்தின் கல்வியறிவு சதவீதமான 67.41% என்பதைவிட புக்கராயசமுத்திரத்தின் கிராமத்தின் கல்வியறிவு சதவீதம் அதிகமாகும்

மேற்கோள்கள்
-----------

1. 1 2  "Census 2011". The Registrar General & Census Commissioner, India. 14 October 2014 அன்று பார்க்கப்பட்டது.
2. ↑  Bardi, Pietro (1 January 2002). *Indian folklore research journal*. National Folklore Support Centre. பக். 71.. பார்த்த நாள்: 13 March 2011.
3. ↑  "Literacy of AP (Census 2011)" (PDF). Official Portal of Andhra Pradesh Government. p. 43. 14 ஜூலை 2014 அன்று மூலம் (PDF) பரணிடப்பட்டது. 14 October 2014 அன்று பார்க்கப்பட்டது.
பிரான்சிலுள்ள மான்ட்பாசினில் பெருஞ்சீரக செடியில் உள்ள நத்தைகள்
**வேனில் உறக்கம் (Aestivation** அல்லது **æstivation)** என்பது உயர் வெப்பநிலை மற்றும் வறண்ட காலநிலையில் விலங்குகள் தங்களைக் காத்துக்கொள்ளும் வகையில், பனிக்கால உறக்கம் போன்று செயலற்ற தன்மையோடு உறங்கி, குறைந்த அளவிலான வளர்சிதை மாற்ற விகிதத்துடன் செயலற்ற நிலையில் இருத்தல் ஆகும். இது வெப்பம் மற்றும் வறட்சி மிகுந்த காலங்களான, சூடான உலர் பருவத்தில், பெரும்பாலும் கோடை மாதங்களில் நடக்கும். முதுகெலும்புள்ள மற்றும் முதுகெலும்பு அற்ற விலங்குகள் உயர் வெப்பநிலையிலிருந்து தங்களுக்கு சேதமேற்படுவதைத் தவிர்ப்பதற்காக இந்த வேனில் உறக்கத்தில் ஆழ்கின்றன. நிலவாழ் மற்றும் நீர்வாழ் உயிரினங்கள் இரண்டும் இந்த உறக்கத்தை அடைகின்றன. இவ்வாறு சில வகை நத்தைகள், பாலைவன ஆமை, சில வகைத் தவளைகள் முதலியவை பெரும்பாலானவை பாலைவன மணலுக்குள் புதைந்துகொண்டு உறங்க ஆரம்பித்துவிடுகின்றன.

மேற்கோள்கள்
-----------

1. ↑  Miller, William Charles (2007). *Trace Fossils: Concepts, Problems, Prospects*. Elsevier. பக். 206. பன்னாட்டுத் தரப்புத்தக எண்:978-0-444-52949-7. .
2. ↑  என். ராமதுரை (30 ஆகத்து 2017). "பூமி என்னும் சொர்க்கம் 8: நீண்ட தூக்கம்!". *கட்டுரை*. தி இந்து. 30 ஆகத்து 2017 அன்று பார்க்கப்பட்டது.